Τιάγκο Αλκάνταρα

Ο Τιάγκο Αλκάνταρα ντο Νασιμέντο (Ισπανικά: Thiago Alcântara do Nascimento, [η ορθή ισπανική προφορά είναι Τιάγο και η ορθή Βραζιλιάνικη-Πορτογαλική Τιάγκου. Ισπανική προφορά: ˈtjaɣo, βραζιλιανή πορτογαλική προφορά:tʃiˈaɡu], 11 Απριλίου 1991) είναι ποδοσφαιριστής, ο οποίος αγωνίζεται στην Πρέμιερ Λιγκ με τη Λίβερπουλ και είναι διεθνής με την Εθνική Ισπανίας, ενώ κατέχει, επίσης, τη βραζιλιάνικη, αλλά και την ιταλική υπηκοότητα.

 Γεννήθηκε στο Σαν Πιέτρο Βερνότικο της Ιταλίας, όταν ο πατέρας του, Μαζίνιο, πρώην ποδοσφαιριστής, μέλος της Εθνικής Βραζιλίας, αγωνιζόταν για λογαριασμό της Λέτσε. Μεγάλωσε στην Ισπανία. Ξεκίνησε να παίζει ποδόσφαιρο στα πέντε του στην ομάδα της Φλαμένγκο και μετά μετακόμισε με τον πατέρα του και τον ξάδερφο του Πάτρικ στην Ισπανία και εκεί έπαιξε στην ομάδα της Ουρέκα. Επέστρεψε ξανά στη Φλαμένγκο μέχρι τα 10 του και το 2005 μετακόμισε στην Ισπανία και τότε υπέγραψε συμβόλαιο με την Μπαρτσελόνα, όπου έπαιζε και ο ξάδερφος του Πάτρικ. Έκανε το ντεμπούτο του με την Μπαρτσελόνα στις 17 Μαΐου 2009 σε ηλικία 18 χρονών, μπαίνοντας ως αλλαγή σε αγώνα εναντίον της Μαγιόρκα. Στις 20 Φεβρουαρίου 2010 σκόραρε το πρώτο του γκολ σε αγώνα απέναντι στη Ρασίνγκ Σαντάντερ. Το δεύτερο του γκολ του το πέτυχε στις 9 Απριλίου του 2011 εναντίον της ομάδας της Αλμερίας που έκρινε και το τελικό σκορ (2–1). Το τρίτο γκολ το έβαλε στην αρχή του αγώνα με τη Ρεάλ Σοσιεδάδ. Στο τέλος της σεζόν 2010–11 είχε αγωνιστεί 17 φορές, πετυχαίνοντας 3 γκολ και 3 ασίστ. Στις 29 Ιουνίου του 2011 ανανέωσε το συμβόλαιο του με την Μπαρτσελόνα έως το καλοκαίρι του 2015, με τη ρήτρα αποδέσμευσής του να ανέρχεται σε 30 εκατομμύρια ευρώ. Έχει πάρει μέρος στο Ευρωπαϊκό Πρωτάθλημα Ποδοσφαίρου Κ-17 το 2008 με την Ισπανία, που τη βοήθησε να κερδίσει το τρόπαιο. Επίσης, κλήθηκε να παίξει στο Ευρωπαϊκό Πρωτάθλημα Ποδοσφαίρου Κ-19 το 2010 εναντίον της Γαλλίας, όπου έπαιξε μεγάλο ρόλο και έτσι η Ισπανία έφτασε στον τελικό. Ήταν παρόν στο Ευρωπαϊκό Πρωτάθλημα Ποδοσφαίρου Κ-21 το 2011, όπου η Ισπανία κέρδισε το τρόπαιο, και στον τελικό ενάντια στην Ελβετία έβαλε το 2ο γκολ για να γίνει το σκορ 2–0, που ήταν και το τελικό σκορ. Στο τέλος της διοργάνωσης τιμήθηκε με το βραβείο του καλύτερου παίκτη της διοργάνωσης. Έκανε την πρώτη του εμφάνιση με την Εθνική Ισπανίας εναντίον της Ιταλίας, ενώ ο πρώτος του επίσημος αγώνας ήταν στις 6 Σεπτεμβρίου στους προκριματικούς αγώνες του Γιούρο το 2012 ενάντια του Λίχτενσταϊν. Σε συλλόγους Μπαρτσελόνα 4 Πρωταθλήματα Ισπανίας: 2008–09, 2009–10, 2010–11, 2012–13 Κύπελλο Ισπανίας:2011–12 Σούπερ Καπ Ισπανίας: 2010,2011 Ευρωπαϊκό Σούπερ Καπ: 2011 Παγκόσμιο Κύπελλο Συλλόγων: 2011Μπάγερν Μονάχου Μπούντεσλιγκα (8): 2013-14, 2014–15, 2015–16, 2016–17, 2017–18, 2018–19, 2019–20, 2020–21 Κύπελλο Γερμανίας (4): 2013-14, 2015–16, 2018–19, 2019–20 Σούπερ Καπ Γερμανίας (3): 2016, 2017, 2018 Τσάμπιονς Λιγκ: 2019–20 Παγκόσμιο Κύπελλο Συλλόγων: 2013Λιβερπουλ Κυπελλο Αγγλιας: 2021-22 Σε Εθνικές Ομάδες Ισπανία Κ-17 Ισπανία Κ-21 Ατομικές Τιάγκο Αλκάνταρα στην ιστοσελίδα National-Football-Teams.com (Αγγλικά) Αγώνες με την Εθνικών Ανδρών στον ιστότοπο EU-football.info (Αγγλικά) Αγώνες με την Εθνικών Ανδρών στον ιστότοπο BDFutbol.com (Αγγλικά) Τιάγκο Αλκάνταρα – Επιδόσεις στις διοργανώσεις της UEFA (Αγγλικά) Προφίλ στον ιστότοπο της Μπαρτσελόνα (Αγγλικά) Προφίλ στον ιστότοπο BDFutbol.com (Αγγλικά)